# data[].attributes.body
Contenciosul administrativ este o instituție juridică a dreptului administrativ român, adică un ansamblu de norme juridice care reglementează activitatea instanțelor judecătorești de soluționare a litigiilor ivite între particulari și autoritățile publice cu privire la actele administrative.

# data[].attributes.body
Raportându-ne la competenţa instanţelor de contencios administrativ, însemnând competenţa după care instanţa de contencios administrativ anulează sau modifică un act
administrativ de autoritate emis sau adoptat de un serviciu public administrativ, obligă la rezolvarea unei cereri sau la repararea unor daune cauzate fie prin refuzul de a rezolva o cerere referitoare la un drept recunoscut de lege, fie prin adoptarea sau emiterea unui act administrativ de autoritate. Se deosebesc două categorii de contencios administrativ:
a ) contencios administrativ în anulare;
b ) contencios administrativ de plină jurisdicţie.

# data[].attributes.body
Contenciosul administrativ în anulare este acela în care instanţa de contencios administrativ este competentă să anuleze sau să modifice un act administrativ de autoritate
adoptat ori emis cu nerespectarea legii sau să oblige serviciul public administrativ să rezolve o cerere referitoare la un drept recunoscut de lege.

În cadrul acestui contencios administrativ instanţa nu este competentă să rezolve şi problema reparării daunelor, aceasta rezolvându-se în cadrul unui litigiu separat, de către
instanţele de drept comun.

# data[].attributes.headline
 Contenciosul adminisrativ de plină jurisdicţie 

# data[].attributes.subject
 Contenciosul adminisrativ de plină jurisdicţie 

# data[].attributes.body
Contenciosul adminisrativ de plină jurisdicţie este acela în care instanţa de contencios administrativ este competentă, potrivit legii, să anuleze sau să modifice actul administrativ de autoritate atacat, să oblige serviciul public administrativ să rezolve o cerere referitoare la un drept recunoscut de lege şi să acorde daunele cauzate de serviciul public administrativ, particularului ( persoană fizică sau juridică), prin actul administrativ de autoritate adoptat sau emis ori prin refuzul de a rezolva o cerere referitoare la un drept recunoscut de lege.

# data[].attributes.body
Actele administrative exceptate de la controlul legalităţii de către instanţele de contencios administrativ
Potrivit art. 5 alin. (1) din Legea nr. 554/2004, actele administrative care nu pot fi atacate la instanţele de contencios administrativ sunt:
• actele administrative ale autorităţilor publice care privesc raporturile acestora cu Parlamentul;
• actele de comandament cu caracter militar.

# data[].attributes.body
Instanţele de contencios administrativ sunt competente să verifice legalitatea actelor administrative de autoritate emise de autorităţile care au caracterul de comandamente militare, cu condiţia, ca aceste acte să nu întrunească trăsăturile actelor de comandament cu caracter militar, ci să fie acte administrative de autoritate asemănătoare actelor administrative de autoritate adoptate sau emise de oricare serviciu public administrativ.